《失题》
明代·邝露

独寻春色上高台，草棘萧萧野岸隈。今日多情惟我到，无人解惜为谁开。

平章风月诗千首，收拾云烟酒一杯。雪艳冰肌差澹泊，海天何处雁飞来。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。